Դանըլդ Վիլսըն-Բուշը Սեւրի Դաշնագիրը անաւարտ յանձնարարութիւն բնութագրելով կոչ ուղղեց միջազգային ատեաններին՝ արդարահատոյց կեցուածք ցուցաբերել Սեւրի Դաշնագրով սահմանուած հայ ժողովրդի տարածքային իրաւունքներին: Ներկաներին ցոյց տալով Սողոմոն Թեհլիրեանի գերեզմանից յիշատակ առած քար, Դանըլդ Վիլսըն-Բուշը նշեց, որ այդ փոքրիկ քարը իբրեւ անլռելի կանչ մշտապէս պահում է իր գրպանում՝ վերյիշելու համար, որ ինքը յանձնառու է մնում նեցուկ կանգնելու հայութեան արդար իրաւունքներին: